Diari Oficial de la Generalitat Valenciana


Sumari del DOGV 7936, del 14-12-2016 (2016/9944)

RESOLUCIÓ de 12 de desembre de 2016, del conseller d'Educació, Investigació, Cultura i Esport, sobre la Comissió Bilateral Generalitat-Ajuntament d'Elx, per a instar la futura ubicació de la Dama d'Elx per mitjà de la creació d'una subseu del Museu Arqueològic Nacional en el Museu Arqueològic i d'Història d'Elx (MAHE).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7936

Data del DOGV
:   14-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9944


Data del document
:   12-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 12 de desembre de 2016, del conseller d'Educació, Investigació, Cultura i Esport, sobre la Comissió Bilateral Generalitat-Ajuntament d'Elx, per a instar la futura ubicació de la Dama d'Elx per mitjà de la creació d'una subseu del Museu Arqueològic Nacional en el Museu Arqueològic i d'Història d'Elx (MAHE). [2016/9944]  
La Dama d'Elx, bust escultòric de pedra calcària datada entre el segle V i el segle III a. de C., està considerada com l'obra més perfecta de l'escultura ibèrica.  
La troballa de la Dama d'Elx en 1897 va ajudar a configurar i donar personalitat pròpia a la cultura ibèrica dins del context mediterrani. Va ser trobada casualment en el jaciment de l'Alcúdia, l'antiga ciutat d'Ilici (Elx, Alacant), en un amagatall. Una vegada descoberta, va ser adquirida per l'hispanista francés Pierre Paris i portada al Museu del Louvre. Allí va ser batejada com a Dama d'Elx. Després de diversos intents perquè tornara a Espanya en la dècada dels anys 20 i dels 30, va ser en 1941, després d'un intercanvi d'obres d'art, quan va poder tornar a Espanya junt amb altres obres que es trobaven a França i va quedar depositada al Museu del Prado. Des de 1971, per Ordre Ministerial de 29 de gener, forma part dels fons del Museu Arqueològic Nacional, del qual és una de les peces més emblemàtiques.  
L'Ajuntament d'Elx va escometre la restauració del Palau d'Altamira per a crear l'actual Museu Arqueològic i d'Història d'Elx Alejandro Ramos Folqués, i per a habilitar les infraestructures necessàries que van albergar durant la seua estada temporal a Elx en 2006 l'escultura senyera de l'art ibèric: la Dama d'Elx. El nou museu arqueològic resultant reuneix les condicions necessàries per a acollir els fons arqueològics i convertir-se, amb les màximes garanties, en el museu nacional de referència de l'art ibèric, adscrit a la xarxa nacional de museus arqueològics del Ministeri d'Educació, Cultura i Esport.  
  
Mitjançant el Decret del seu alcalde de 13 d'abril de 2016, ratificat per la Junta de Govern Local de la corporació en la reunió de 15 d'abril de 2016, l'Ajuntament d'Elx va acordar sol·licitar al Consell la creació d'una Comissió Mixta Generalitat-Ajuntament d'Elx a fi de realitzar davant del Ministeri d'Educació, Cultura i Esport les gestions conduents a afavorir la creació d'una subseu del Museu Arqueològic Nacional al Museu Arqueològic i d'Història d'Elx com a ubicació futura de la Dama d'Elx.  
El Consell, en la reunió de 15 d'abril de 2016, atesa la seua voluntat i màxim interés que la Dama d'Elx s'exposara de manera permanent en la seua ciutat d'origen i promocionar i potenciar al màxim el valuós llegat arqueològic elxà, es va pronunciar favorablement en relació amb el que sol·licitava l'Ajuntament d'Elx i va acordar constituir la mencionada Comissió Bilateral Generalitat-Ajuntament d'Elx.  
  
Per tot això, resolc:  
  
Primer. Objecte  
La Comissió Bilateral Generalitat-Ajuntament d'Elx té per objecte realitzar davant del Ministeri d'Educació, Cultura i Esport les gestions conduents a afavorir la creació d'una subseu del Museu Arqueològic Nacional (MAN) al Museu Arqueològic i d'Història d'Elx (MAHE) com a ubicació futura de la Dama d'Elx.  
  
Segon. Funcions  
Correspon a aquesta comissió:  
a) Impulsar la realització de les actuacions i plans necessaris per a la creació d'una subseu del MAN en el MAHE.  
b) Deliberar i fer propostes, si és el cas, sobre l'elaboració de projectes de gestió del patrimoni arqueològic i de museografia que afecten especialment les competències i interessos del municipi d'Elx.  
  
c) Qualsevol altra actuació i gestió que coadjuve a aconseguir l'objectiu perseguit per la Comissió.  
  
Tercer. Composició  
1. Presidència: la persona titular de la secretaria autonòmica competent en matèria de cultura, o persona en qui delegue.  
2. Vicepresidència: la persona titular de l'alcaldia de l'Ajuntament d'Elx, o persona en qui delegue.  
3. Vocals:  
a) Dos representants del Consell. Tècnics de l'administració pública adscrits als serveis competents en cultura i museus, nomenats per la persona titular de la direcció general competent en matèria de cultura.  
  
b) Dos representants de l'Ajuntament d'Elx. Tècnics de l'administració pública adscrits a l'àrea de cultura, un d'ells serà la persona titular de la direcció del MAHE.  
4. La secretaria de la Comissió serà exercida per un funcionari d'administració general adscrit a la direcció general competent en matèria de cultura, amb veu però sense vot.  
  
Quart. Compensació econòmica  
La pertinença a la Comissió no comporta retribució ni cap compensació econòmica.  
  
Cinqué. Règim jurídic  
La Comissió podrà adoptar normes reguladores del seu règim de funcionament. En absència de les normes s'aplicarà la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
Sisé. Publicació  
Ordenar la publicació de la present resolució en el Diari Oficial de la Generalitat Valenciana.  
  
València, 12 de desembre de 2016. El conseller d'Educació, Investigació, Cultura i Esport: Vicent Marzà Ibáñez.